BAY แต่งตั้ง “สยาม ประสิทธิศิริกุล” นั่งประธานคณะเจ้าหน้าที่ด้านลูกค้า SME
BAY แต่งตั้ง "สยาม ประสิทธิศิริกุล" เป็นประธานคณะเจ้าหน้าที่ด้านลูกค้าธุรกิจ SME
26 ม.ค. 2560

ธนาคารกรุงศรีอยุธยา จำกัด (มหาชน) หรือ BAY แต่งตั้งนายสยาม ประสิทธิศิริกุล ดำรงตำแหน่งประธานคณะเจ้าหน้าที่ด้านลูกค้าธุรกิจ SME โดยกลุ่มงานลูกค้าธุรกิจ SME จัดตั้งขึ้นเพื่อสนับสนุนลูกค้าบริษัทขนาดกลางและขนาดเล็กในไทยในการทำธุรกิจเพื่อการเติบโตอย่างยั่งยืน ซึ่งธนาคารมีความมุ่งมั่นที่จะสนับสนุนทั้งแหล่งเงินทุน และการสร้างความสัมพันธ์และคุณค่าเพิ่มให้แก่ลูกค้า รวมทั้งให้คำปรึกษา การถ่ายทอดความรู้ และกิจกรรมการจับคู่ธุรกิจเพื่อขยายโอกาสการลงทุนด้วย
อนึ่งนายสยาม ปัจจุบันอายุ 47 ปี สำเร็จการศึกษาปริญญาตรีสาขาวิศวกรรมไฟฟ้าจากจุฬาลงกรณ์มหาวิทยาลัย และปริญญาโทด้านบริหารธุรกิจสาขาการเงินจากสถาบันบริหารปีเตอร์ ดรักเกอร์ มหาวิทยาลัยแคลร์มอนต์ ประเทศสหรัฐอเมริกา เข้าร่วมงานกับกรุงศรีในปี 54 และต่อมาในปี 58 นายสยามได้เข้ามาดูแลในด้านผลิตภัณฑ์ลูกค้าธุรกิจ ลูกค้ารายย่อยและลูกค้าบุคคล ก่อนได้รับการแต่งตั้งเป็นประธานคณะเจ้าหน้าที่ด้านลูกค้าธุรกิจ SME ในปัจจุบัน